সিদ্ধার্থ শুক্লা

সিদ্ধার্থ শুক্লা (১২ ডিসেম্বর ১৯৮০ – ২ সেপ্টেম্বর ২০২১) মুম্বইয়ের একজন ভারতীয় টেলিভিশন অভিনেতা মডেল এবং উপস্থাপক ছিলেন। তিনি ২০০৮ সালের ধারাবাহিক বাবুল কা অঙ্গন ছুটে নায় অভিনয়ের মাধ্যমে টেলিভিশন জগতে অভিষেক করেছিলেন। অতঃপর তিনি লাভ ইউ জিন্দেগী, বালিকা বধু এবং দিল সে দিল তাকের মতো ধারাবাহিকের মূল চরিত্রে অভিনয় করার মাধ্যমে জনপ্রিয়তা অর্জন করেছিলেন। এছাড়াও তিনি ঝলক দিখলা যা ৬, ফিয়ার ফ্যাক্টর: খতরোঁ কে খিলাড়ি ৭ এবং বিগ বস ১৩-এর মতো রিয়্যালিটি অনুষ্ঠানে অংশগ্রহণ করেছিলেন; যার মধ্যে ফিয়ার ফ্যাক্টর: খতরোঁ  কে খিলাড়ি ৭-এর শিরোপা জয়লাভ করেছিলেন।

২০১৪ সালে, সিদ্ধার্থ হাম্পটি শর্মা কি দুলহনিয়ায় অঙ্গদ নামে একটি পার্শ্ব চরিত্রে অভিনয়ের মাধ্যমে বলিউডে অভিষেক করেছিলেন।

প্রারম্ভিক জীবন
সিদ্ধার্থ মুম্বইয়ে জন্মগ্রহণ করেছিলেন। তার পিতা অশোক শুক্লা ভারতীয় রিজার্ভ ব্যাঙ্কের একজন পুর প্রকৌশলী ছিলেন এবং তার মা রিতা শুক্লা। তার দুইজন বড় বোন রয়েছে। তার পরিবার মূলত উত্তর প্রদেশের এলাহাবাদের বাসিন্দা। সিদ্ধার্থ মুম্বইয়ের সেন্ট জাভিয়ার্স হাই স্কুল থেকে তার স্কুল পড়াশোনা করেছিলেন এবং পরবর্তীতে রচনা সংসদ স্কুল অফ ইন্টিরিয়র ডিজাইন থেকে ইন্টেরিয়র ডিজাইনে ডিগ্রি অর্জন করেছিলেন। সিদ্ধার্থ এক সাক্ষাৎকারে জানিয়েছিলেন যে, তিনি শিশুকালে একজন একজন অ্যাথলেটিক শিশু ছিলেন এবং টেনিস এবং ফুটবল খেলায় তিনি তার স্কুলের প্রতিনিধিত্ব করেছিলেন।

কর্মজীবন
২০০৮ সালে, টেলিভিশন ধারাবাহিক বাবুল কা অঙ্গন ছুটে নায় প্রধান চরিত্রে অভিনয়ের মধ্য দিয়ে তিনি ছোট পর্দায় অভিষেক করেছিলেন। পরবর্তীতে তিনি জানে পেহচানে সে ইয়ে আজনবি, লাভ ইউ জিন্দেগী এবং বালিকা বধুর মতো ধারাবাহিকে অভিনয় করেছিলেন। ২০১৩ সালে, সিদ্ধার্থ জনপ্রিয় নৃত্যানুষ্ঠান ঝলক দিখলা যার ৬ষ্ঠ আসরে একজন প্রতিযোগী হিসেবে অংশ নিয়েছিলেন।

২০১৪ সালের জানুয়ারি মাসে, একটি সংবাদে জানা গিয়েছিল যে সিদ্ধার্থ ভারতীয় চলচ্চিত্র পরিচালক ও প্রযোজক করণ জোহরের প্রযোজনা কোম্পানি ধর্মা প্রোডাকশনের সাথে একটি ৩টি চলচ্চিত্রের জন্য একটি চুক্তি স্বাক্ষর করেছিলেন। পরের বছর, সিদ্ধার্থ ধর্মা প্রোডাকশনের প্রণয়ধর্মী হাস্যরসাত্মক চলচ্চিত্র হাম্পটি শর্মা কি দুলহনিয়ায় অঙ্গদ বেদী (যিনি একজন এনআরআই ডাক্তার) নামে একটি পার্শ্ব চরিত্রে অভিনয়ের মাধ্যমে বলিউডে আত্মপ্রকাশ করেছিলেন। উক্ত চলচ্চিত্রে তিনি তার অভিনয়ের জন্য বহু সমালোচকদের প্রশংসা কুড়িয়েছিলেন এবং ২০১৫ সালে তিনি সেরা নবাগত পার্শ্ব চরিত্র (পুরুষ) বিভাগের স্টারডাস্ট পুরস্কার জয়লাভ করেছিলেন।

২০১৪ সালে, তিনি অপরাধমূলক অনুষ্ঠান সাবধান ইন্ডিয়ার একটি পর্বে উপস্থাপকের চরিত্রে অভিনয় করেছিলেন। এছাড়াও, তিনি ২০১৪ সালে, একটি পানীয় এবং ড্রাইভের মামলার মুখোমুখি হয়েছিলেন, যার কারণে কিছু সময়ের জন্য তার ড্রাইভিং লাইসেন্সটি জব্দ করে রাখা হয়েছিল। ২০১৬ সালে, তিনি স্টান্টভিত্তিক আপাতবাস্তব অনুষ্ঠান ফিয়ার ফ্যাক্টর: খতরোঁ কে খিলাড়ি ৭-এ অংশ নিয়েছিলেন; যেখানে তিনি প্রথম দিকের সপ্তাহে অপনীত হলেও পুনরায় ফিরে এসে অনুষ্ঠানের শিরোপা জয়লাভ করেছিলেন।

২০১৯ সালে, তিনি কালার্সে সম্প্রচারিত জনপ্রিয় রিয়ালিটি বিগ বসের ত্রয়োদশ আসরে একজন প্রতিযোগী হিসেবে অংশগ্রহণ করেছিলেন; যেখানে তিনি শিরোপা জয়লাভ করেছিলেন।

অভিনয়ের তালিকা
টেলিভিশন
 সাল  অনুষ্ঠান  চরিত্র  চ্যানেল  টীকা  উল্লেখ ২০০৮–২০০৯  বাবুল কা অঙ্গন ছুটে না  শুভ রানাওয়াত  সনি টিভি   ২০০৯–২০১০  জানে পেহচানে সে... ইয়ে আজনবি  বীর বর্ধন সিং  স্টার ওয়ান   ২০১০  পবিত্র রিশতা  অতিথি  জি টিভি  বিশেষ উপস্থিতি  ২০১১  লাভ ইউ জিন্দেগী  রাহুল আদিত্য কাশ্যপ  স্টার প্লাস   ২০১২–২০১৫  বালিকা বধু  শিবরাজ অলোক শেখর  কালার্স   ২০১৩  ঝলক দিখলা যা ৬  প্রতিযোগী   ২০১৪  কমেডি নাইটস উইথ কপিল  অতিথি  হাম্পটি শর্মা কি দুলহনিয়ার প্রচারণায়  ঝলক দিখলা যা ৭  প্রতিযোগীদের সমর্থন করতে  ২০১৪–২০১৫  সাবধান ইন্ডিয়া   উপস্থাপক  লাইফ ওকে   ২০১৫  ইন্ডিয়া'স গট ট্যালেন্ট ৬  অতিথি কালার্স  তিন কা তড়কার জন্য  বিগ বস ৯  অতিথি  ২০১৬  ফিয়ার ফ্যাক্টর: খতরোঁ কে খিলাড়ি ৭  প্রতিযোগী  বিজয়ী  ইন্ডিয়া'স গট ট্যালেন্ট ৭  উপস্থাপক  ২০১৭  বিগ বস ১০  অতিথি  দিল সে দিল তাকের প্রচারণায় || style="text-align:center;" |
|-
| দিল সে দিল তাক || পার্থ ভানুশালী || || style="text-align:center;" |
|-
| rowspan="3" |২০১৯ || করণ সাঙ্গিনী || ভীষ্ম || ||
|-
| ডান্স দিওয়ানে ২ || অতিথি || || style="text-align:center;" |
|-
| বিগ বস ১৩ || প্রতিযোগী || বিজয়ী ||
|-
| ২০২০
| rowspan="2" | বিগ বস ১৪'' জ্যেষ্ঠ সদস্য দুই সপ্তাহের জন্য ২০২১ উপস্থাপক ১৬তম সপ্তাহের জন্য 

চলচ্চিত্র
 সাল  চলচ্চিত্র  চরিত্র  ভাষা  টীকা ২০১৪  হাম্পটি শর্মা কি দুলহনিয়া  অঙ্গদ বেদী  হিন্দি  ২০১৬  বিজনেস ইন কাজাখস্তান  মিস্টার চক্রবর্তী  কাজাখ 

ওয়েব ধারাবাহিক
 সাল  শিরোনাম  চরিত্র  মাধ্যম  সূত্র ২০২১  ব্রোকেন বাট বিউটিফুল  আগস্ত্য রাও  আল্ট বালাজী ও এমএক্স প্লেয়ার 

পুরস্কার
 সাল  পুরস্কার  বিভাগ  অনুষ্ঠান  টীকা ২০১৩  আইটিএ পুরস্কার  জিআর৮! বছরের সেরা পারফর্মার (পুরুষ)  বালিকা বধু  ২০১৪  জি গোল্ড পুরস্কার  সেরা ফিট অভিনেতা (পুরুষ)   স্টারডাস্ট পুরস্কার  সেরা নবাগত পার্শ্বচরিত্র (পুরুষ) || হাম্পটি শর্মা কি দুলহনিয়া''  ২০১৭  এইচটি সর্বাধিক আড়ম্বরপূর্ণ পুরস্কার  এইচটি সেরা আড়ম্বরপূর্ণ অভিনেতা ও মডেল  

তথ্যসূত্র

বহিঃসংযোগ





বিষয়শ্রেণী:১৯৮০-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:ভারতীয় পুরুষ মডেল
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:মুম্বইয়ের অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় ধারাবাহিক নাটকের অভিনেতা
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:মহারাষ্ট্রের অভিনেতা